বৈঠক শেষে ঐক্যফ্রন্টের প্রতিনিধিদলের সদস্য মাহমুদুর রহমান মান্না সাংবাদিকদের বলেন, 'আলোচনা আমাদের মনঃপূত হয়নি। ফলে বৈঠক থেকে কোনও সমাধান সূত্র বেরিয়ে আসেনি।' যে কারণে নিজেদের দাবি নিয়ে বৃহস্পতিবার থেকে জোরদার আন্দোলনে যাওয়ার হুমকি দিয়েছেন কামাল হোসেন নেতৃত্বাধীন জোটের নেতারা। দেশে শান্তিপূর্ণ নির্বাচন করানোর ক্ষেত্রে বল এখন সরকারের কোর্টে বলে জানিয়েছেন তাঁরা।